חוזיאש השני

חוּזִיַאש היה מלך החתים בתקופת הממלכה החתית הקדומה, במהלך המחצית השנייה של המאה ה-15 לפנה"ס.

חוזיאש היה המלך האחרון בתקופה הידועה בהיסטוריה החתית בשם "תקופת האופל", מכיוון שבמשך 100 שנים חילופי השלטון אינם ברורים. חוזיאש ירש את המלך זִידַנְתַש השני, אם כי לא ידוע טיב הקשר ביניהם. ייתכן שהוא המלך החתי שתחותימס השלישי פרעה מצרים טוען שקיבל מתנות ממנו. הא נרצח בידי מפקד המשמר שלו, מוותליש אשר הכריז על עצמו כמלך החדש. מוותליש עצמו נרצח מאוחר יותר, ותודחליאש הראשון הוכתר כמלך. לא ברור האם תודחליאש היה מייסד של שושלת חדשה, או שמא צאצא או קרוב משפחה של חוזיאש השני.

קישורים חיצוניים
 חוזיאש השני

הערות שוליים

אישים שחיו באלף ה-2 לפנה"ס
מלכי החתים